《黄虚谷以唐体五言一首别次韵饯其归》
宋代·陈著

我欲话时穷，非翁谁与从。
老来有两健，春到得相逢。
潮水明朝橹，云山后夜钟。
相思无尽处，樽酒几时重。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。